**დანართი N 3**

**დამტკიცებულია**

თსუ ჰუმანიატრულ მეცნიერებათა ფაკულტეტის საბჭოს

2024 წლის 24 სექტემბრის დადგენილებით (ოქმი N 10 )

**პროექტის შეფასების კრიტერიუმები**

პროექტის შეფასების კრიტერიუმები - წარდგენილი პროექტების შესაფასებლად განსაზღვრული, ფაკულტეტის საბჭოს მიერ დამტკიცებული სახელმძღვანელო პრინციპები სათანადო ქულების მითითებით.

|  |  |  |
| --- | --- | --- |
| N | **კრიტერიუმი** | შეფასება ( 1.2.3.4.5) |
| 1 | სახელმძღვანელოს/განახლებული სახელმძღვანელოს/ სათარგმნი სასწავლო ლიტერატურის სიახლე და შესაბამისობა კონკურსის მიზანთან სასწავლო ლიტერატურის შინაარსი გადმოცემულია ცოდნის ათვისების თანამედროვე მეთოდიკისა და სასწავლო კურსის შესაბამისი წინაპირობების გათვალისწინებით. |  |
| 2. | სახელმძღვანელოს/განახლებული სახელმძღვანელოს/ სათარგმნი სასწავლო ლიტერატურის ღირებულება და პრაქტიკული მნიშვნელობა, დადგენილ მოთხოვნებთან შესაბამისობა  სასწავლო ლიტერატურა იძლევა სტუდენტის მიერ ამ ცოდნის დამოუკიდებლად ათვისების შესაძლებლობას; სასწავლო ლიტერატურით გათვალისწინებული მასალა დაყოფილია მეთოდურად გამართლებულ სტრუქტურულ ელემენტებად: ნაწილებად, თავებად, პარაგრაფებად; ძირითად ტექსტობრივ მასალას ახლავს საცნობარო თანმხლები აპარატი. |  |
| 3 | სახელმძღვანელოს/ განახლებული სახელმძღვანელოს/ სათარგმნი სასწავლო ლიტერატურის შესაბამისობა სასწავლო კურსთან სასწავლო ლიტერატურის მოცულობა შეეფარდება კრედიტების იმ რაოდენობას, რომელიც მოცემული კურსის შესასწავლადაა გამოყოფილი. (საკითხავი მასალა და მისი დამუშავება შესაბამისი საგანმანათლებლო საფეხურისათვის უნდა უტოლდებოდეს არანაკლებ 5-7 გვერდს ერთ ასტრონომიულ საათში (გვერდი 2000 ასო-ნიშანი ინტერვალებით). |  |
| 4 | სახელმძღვანელოს/განახლებული სახელმძღვანელოს/ სათარგმნი სასწავლო ლიტერატურის სამიზნე აუდიტორია |  |
| 5 | სახელმძღვანელოს/ განახლებული სახელმძღვანელოს/ სათარგმნი სასწავლო ლიტერატურის ავტორის/ავტორების/ მთარგმნელის/ მთარგმნელების კვალიფიკაცია და კომპეტენცია.  |  |
| 6 | სახელმძღვანელოს შექმნის/განახლების/სასწავლო ლიტერატურის თარგმნის პროექტის შესრულების ვადები, ეტაპები, ტირაჟი და ბიუჯეტი |  |

2. შეფასების ექვსი კრიტერიუმიდან თითოეული ფასდება 5-ქულიანი სისტემით (1-5) და ჯამური მაქსიმალური შეფასება არის 30 ქულა.

3. კრიტერიუმებში ქულებით შეფასება განიმარტება შემდეგნაირად

|  |  |  |
| --- | --- | --- |
| შეფასება ქულით | შეფასება | განმარტება |
| 1 | ძალიან სუსტი | პროექტი არ პასუხობს ან არაადეკვატურად პასუხობს ამ კონკრეტულ კრიტერიუმს, გართულებულია მისი შეფასება არასაკმარისი ინფორმაციის გამო. |
| 2 | სუსტი |  მცირედ პასუხობს, შეუსაბამოა ამ კონკრეტულ კრიტერიუმთან, შეინიშნება სერიოზული, არსებითი სუსტი მხარეები. |
| 3 | საშუალო პროექტი | ზოგადად პასუხობს კრიტერიუმს, მაგრამ აქვს მნიშვნელოვანი უზუსტობები და სუსტი მხარეები, დასაბუთება არადამაკმაყოფილებელია. |
| 4 | კარგი | კარგად,ზუსტად პასუხობს კრიტერიუმს, არის ორიგინალური და დასაბუთება დამაკმაყოფილებელია, თუმცა შესაძლებელია გარკვეულწილად დახვეწა. |
| 5 | საუკეთესო | გამორჩეული, მაღალი პოტენციალის მქონე პროექტია, რომელიც საუკეთესოდ პასუხობს კრიტერიუმს. |

4. თანაბარი ქულების დაგროვების შემთხვევაში, უპირატესობა ენიჭება იმ პროექტს, რომელიც ჯამურად მაღალ ქულას დააგროვებს თანმიმდევრულად პირველ, შემდგომ მეორე, მესამე, მეოთხე, მეხუთე და მეექვსე კრიტერიუმში. აღნიშნულ ექვსივე კრიტერიუმში თანაბარი ქულების დაგროვების შემთხვევაში, უპირატესობა მიენიჭება მეტ სამიზნე აუდიტორიაზე გათვლილ პროექტს.